wannaphong/clean_thaiwikipedia huggingface dataset:
# พระเจ้าวรวงศ์เธอ พระองค์เจ้าศิริรัตนบุษบง
พระเจ้าวรวงศ์เธอ พระองค์เจ้าศิริรัตนบุษบง [สิ-หฺริ-รัด-บุด-สะ-บง] บางแห่งสะกดว่า สิริรัตนบุษบง หรือ ศิริรัตน์บุษบง (4 มกราคม พ.ศ. 2449 – 6 กรกฎาคม พ.ศ. 2533) เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร

 พระประวัติ 
พระเจ้าวรวงศ์เธอ พระองค์เจ้าศิริรัตนบุษบง เป็นพระธิดาพระองค์ใหญ่ในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร พระองค์ประสูติเมื่อวันที่ 4 มกราคม พ.ศ. 2448 (ตรงกับ พ.ศ. 2449 ตามปฏิทินสากล) ณ วังบางขุนพรหม เมื่อแรกประสูติมีพระยศเป็นหม่อมเจ้า โดย พระบาทสมเด็จพระจุลจอมเกล้าเจ้าอยู่หัว พระราชทานพระนามว่า “ศิริรัตนบุษบง” เนื่องด้วยพระสิริโฉมละม้ายคล้ายกับ พระเจ้าบรมวงศ์เธอ พระองค์เจ้าบุษบงเบิกบาน ซึ่งเป็นพระเชษฐภคินีในสมเด็จพระปิตุจฉาเจ้าสุขุมาลมารศรี พระอัครราชเทวี

พระองค์มีเจ้าพี่เจ้าน้องร่วมพระมารดาเจ็ดพระองค์ และมีเจ้าน้องต่างพระมารดาอีกสามพระองค์

ในปี พ.ศ. 2453 สมัยรัชกาลที่ 6 ได้มีพระบรมราชโองการโปรดเกล้าฯ ให้ยกฐานันดรของพระโอรสและพระธิดาในสมเด็จเจ้าฟ้าบริพัตรสุขุมพันธุ์ที่ประสูติแต่หม่อมเจ้าประสงค์สม ขึ้นเป็น “พระเจ้าวรวงศ์เธอ พระองค์เจ้า” ทั้งสาย

ครอบครัว
พระเจ้าวรวงศ์เธอ พระองค์เจ้าศิริรัตนบุษบง เสกสมรสกับหม่อมเจ้าอาชวดิศ ดิศกุล พระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ทั้งสองไม่มีพระโอรสธิดาด้วยกัน แต่มีบุตรบุญธรรมหนึ่งคน คือ ฤทธิ์ดำรง ดิศกุล ซึ่งสมรสกับ แก้วตา ดิศกุล (สกุลเดิม: หังสสูต) มีบุตรด้วยกันชื่อ อาชวฤทธิ์ ดิศกุล

การอุทิศที่ดินเพื่อสาธารณประโยชน์
ในปี พ.ศ. 2506 พระองค์เจ้าศิริรัตนบุษบงพร้อมคณะ ได้อุทิศที่ดินส่วนพระองค์ขนาด 339.06 ตารางวา มูลค่า 1,695,300 บาท ให้แก่เทศบาลนครกรุงเทพ (ปัจจุบันคือ กรุงเทพมหานคร) เพื่อใช้ในการตัดถนนสายใหม่เชื่อมต่อกับถนนบริพัตร โดยไม่เรียกร้องค่าตอบแทนใด ๆ 

กระทรวงมหาดไทยได้พิจารณาว่า การกระทำดังกล่าวเป็นการเสียสละเพื่อประโยชน์ส่วนรวม อันควรแก่การยกย่อง จึงได้ถวาย เครื่องหมายตอบแทนผู้ช่วยเหลือราชการพลเรือนสำหรับหมู่คณะ ชนิดติดตั้ง ชั้นเครื่องหมายทองประดับเพชร แด่พระองค์และคณะ

สิ้นพระชนม์
พระเจ้าวรวงศ์เธอ พระองค์เจ้าศิริรัตนบุษบง สิ้นพระชนม์เมื่อวันที่ 6 กรกฎาคม พ.ศ. 2533 สิริพระชันษา 84 ปี

 พระเกียรติยศ 

 พระอิสริยยศ 
 4 มกราคม พ.ศ. 2449 — 6 มกราคม พ.ศ. 2454 : หม่อมเจ้าศิริรัตนบุษบง บริพัตร
 6 มกราคม พ.ศ. 2454 — 6 กรกฎาคม พ.ศ. 2533 : พระเจ้าวรวงศ์เธอ พระองค์เจ้าศิริรัตนบุษบง

เครื่องราชอิสริยาภรณ์
ราชกิจจานุเบกษา ฉบับพิเศษ 5 ธันวาคม 2523 https://www.dol.go.th/personnel/24%20%2060/01%E0%B8%8A%E0%B8%B1%E0%B9%89%E0%B8%99%E0%B8%AA%E0%B8%B2%E0%B8%A2%E0%B8%AA%E0%B8%B0%E0%B8%9E%E0%B8%B2%E0%B8%A22523.pdf 
http://www.ratchakitcha.soc.go.th/DATA/PDF/2457/D/401.PDFราชกิจจานุเบกษา,พระราชทานเหรียญรัตนาภรณ์ฝ่ายใน หน้า ๔๓๐๐ เล่ม ๔๓, ๒๔ กุมภาพันธ์ พ.ศ. ๒๔๖๙

 งานพระนิพนธ์ 
 พระประวัติสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต. กรุงเทพฯ : วันพาณิชย์, 2524, 95 หน้า
 ทูนกระหม่อมบริพัตรกับการดนตรี. กรุงเทพฯ : จันวาณิชย์, 2524, 169 หน้า (พระนิพนธ์ร่วมกับ นายแพทย์ พูนพิศ อมาตยกุล)
 พระราชหัตถเลขาพระบาทสมเด็จพระจุลจอมเกล้าเจ้าอยู่หัว พระราชทานสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต. พิมพ์เนื่องในการพระราชทานเพลิงศพ พันเอกหม่อมราชวงศ์ถวัลย์มงคล โสณกุล 20 กันยายน 2533. กรุงเทพฯ : เรือนแก้ว, 2534, 207 หน้า

 พงศาวลี 

</center>
# อำเภอบ้านเหลื่อม
บ้านเหลื่อม เป็นอำเภอหนึ่งของจังหวัดนครราชสีมา

ประวัติศาสตร์
  วันที่  18   ตุลาคม   2519    ได้แยกพื้นที่ตำบลบ้านเหลื่อม  ตำบลวังโพธิ์  และตำบลโคกกระเบื้อง มาตั้งเป็น กิ่งอำเภอบ้านเหลื่อม ขึ้นกับอำเภอคง
  วันที่  28   กันยายน  2522   ตั้งตำบลช่อระกา  แยกออกจากตำบลวังโพธิ์
  วันที่   1    มกราคม  2531   ยกฐานะเป็น อำเภอบ้านเหลื่อม
 วันที่  17   กรกฎาคม  2536   จัดตั้งสุขาภิบาลบ้านเหลื่อม  ในท้องที่บางส่วนของตำบลบ้านเหลื่อม และ บางส่วนของตำบลวังโพธิ์
 วันที่  25   พฤษภาคม 2542   ยกฐานะจากสุขาภิบาลบ้านเหลื่อมเป็นเทศบาลตำบลบ้านเหลื่อม  
 ที่ตั้งและอาณาเขต 
อำเภอบ้านเหลื่อมตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอเมืองชัยภูมิ (จังหวัดชัยภูมิ) และอำเภอแก้งสนามนาง
 ทิศตะวันออก ติดต่อกับอำเภอบัวใหญ่ 
 ทิศใต้ ติดต่อกับอำเภอคง
 ทิศตะวันตก ติดต่อกับอำเภอเนินสง่า (จังหวัดชัยภูมิ)

 การแบ่งเขตการปกครอง 
 การปกครองส่วนภูมิภาค 
อำเภอบ้านเหลื่อมแบ่งพื้นที่การปกครองออกเป็น 4 ตำบล 39 หมู่บ้าน ได้แก่
1.บ้านเหลื่อม(Ban Lueam)2.วังโพธิ์(Wang Pho)3.โคกกระเบื้อง(Khok Krabueang)4.ช่อระกา(Cho Raka)

 การปกครองส่วนท้องถิ่น 
ท้องที่อำเภอบ้านเหลื่อมประกอบด้วยองค์กรปกครองส่วนท้องถิ่น 5 แห่ง ได้แก่
 เทศบาลตำบลบ้านเหลื่อม ครอบคลุมพื้นที่บางส่วนของตำบลบ้านเหลื่อม ตำบลโคกกระเบื้อง และตำบลวังโพธิ์
 องค์การบริหารส่วนตำบลบ้านเหลื่อม ครอบคลุมพื้นที่ตำบลบ้านเหลื่อม (นอกเขตเทศบาลตำบลบ้านเหลื่อม)
 องค์การบริหารส่วนตำบลวังโพธิ์ ครอบคลุมพื้นที่ตำบลวังโพธิ์ (นอกเขตเทศบาลตำบลบ้านเหลื่อม)
 องค์การบริหารส่วนตำบลโคกกระเบื้อง ครอบคลุมพื้นที่ตำบลโคกกระเบื้อง (นอกเขตเทศบาลตำบลบ้านเหลื่อม)
 องค์การบริหารส่วนตำบลช่อระกา ครอบคลุมพื้นที่ตำบลช่อระกาทั้งตำบล

 การขนส่ง 
รถไฟ
 การรถไฟแห่งประเทศไทย: ทางรถไฟสายตะวันออกเฉียงเหนือ (สายอีสานตอนกลาง ชุมทางแก่งคอย—ชุมทางบัวใหญ่)
 สถานี: บ้านเหลื่อม (สถานีหลัก)
 ที่หยุดรถ: บ้านโคกกระเบื้อง – บ้านหนองปรือโป่ง

ทางหลวง
  ทางหลวงแผ่นดินหมายเลข 2160 คง - บ้านเหลื่อม
  ทางหลวงแผ่นดินหมายเลข 2246 บ่อตะครอง - ตะโก
  ทางหลวงแผ่นดินหมายเลข 2369 พระทองคำ - แก้งสนามนาง

รถประจำทาง
 รถประจำทาง จำนวน 1 สาย ได้แก่
 สายนครราชสีมา – แก้งสนามนาง – ชัยภูมิ
# พระยาสุรเสนา (หม่อมราชวงศ์ชิต กำภู)
พลตรี พระยาสุรเสนา (หม่อมราชวงศ์ชิต กำภู) เกิดเมื่อวันที่ 18 ธันวาคม พ.ศ. 2427 เป็นโอรสของพันเอก หม่อมเจ้าชื่น กำภู กับหม่อมพุ่ม กำภู ณ อยุธยา เข้าศึกษาเป็นนักเรียนนายร้อยทหารบกเมื่อปี พ.ศ. 2442 สำเร็จการศึกษาเมื่อปี พ.ศ. 2445 จากนั้นจึงเข้ารับราชการเป็นผู้บังคับกองร้อยพิเศษ โรงเรียนนายร้อยทหารบก ต่อมาในปี พ.ศ. 2452 เป็นปลัดกรมบัญชาการโรงเรียนนายร้อยทหารบก ต่อมาเป็นเสนาธิการทหารบก พ.ศ. 2456 มีหน้าที่เป็นราชองครักษ์เวร พ.ศ. 2459 เป็นเลขาธิการในคณะกรรมการอำนวยการสภากาชาดไทย พ.ศ. 2467 โปรดเกล้าฯ แต่งตั้งให้เป็นองคมนตรี หลังเกษียณราชการ พระยาสุรเสนาประกอบอาชีพส่วนตัวด้วยการก่อตั้งบริษัท สุรเสนา จำกัด ดำเนินการก่อสร้าง เนื่องจากท่านมีความสนใจทางด้านสถาปัตยกรรม 

ท่านสมรสกับคุณหญิงผอบ กำภู ณ อยุธยา มีบุตรธิดา 13 คน คือ 

 หม่อมหลวงชูชาติ กำภู  
 หม่อมหลวงชิตเชื้อ กำภู 
 พันเอก หม่อมหลวงชวนชื่น กำภู
 หม่อมหลวงชดช้อย กำภู
 พันตรี นายแพทย์ หม่อมหลวงเอกชัย กำภู
 หม่อมหลวงเชิดไชย กำภู
 หม่อมหลวงอบชื่น กำภู สมรสกับนายกระเจิ่น สิงหเสนี บุตรพระยาประเสริฐสุนทราศรัย (กระจ่าง สิงหเสนี)
 หม่อมหลวงอชิต กำภู
 หม่อมหลวงพิชิต กำภู
 หม่อมหลวงชินชัย กำภู
 หม่อมหลวงเชิงชาญ กำภู 
 หม่อมหลวงชูชิต กำภู
 หม่อมหลวงชมชื่น กำภู

พระยาสุรเสนาถึงแก่อนิจกรรมเมื่อวันที่ 22 สิงหาคม พ.ศ. 2489

 ตำแหน่ง 
 ผู้บัญชาการกองพลที่ 1 รักษาพระองค์มณฑลกรุงเทพ 
 4 เมษายน พ.ศ. 2467 - องคมนตรี การพระราชพิธีตั้งองคมนตรี พุทธศักราช ๒๔๖๗ (หน้า ๖๘) 

 เครื่องราชอิสริยาภรณ์ 
ราชกิจจานุเบกษา, ข่าวในพระราชสำนัก วันจันทร์ที่ ๘ พฤศจิกายน ๒๔๖๙, เล่ม ๔๓ ตอนที่ ๐ ง หน้า ๒๘๘๓, ๑๔ พฤศจิกายน ๒๔๖๙
ราชกิจจานุเบกษา, ข่าวในพระราชสำนัก วันจันทร์ที่ ๑๒ พฤศจิกายน พุทธศักราช ๒๔๖๖, เล่ม ๔๐ ตอนที่ ๐ ง หน้า ๒๕๓๐, ๑๘ พฤศจิกายน ๒๔๖๖
ราชกิจจานุเบกษา, ข่าวในพระราชสำนัก วันอังคารที่ ๒ มกราคม พุทธศักราช ๒๔๖๕, เล่ม ๓๙ ตอนที่ ๐ ง หน้า ๒๙๑๗, ๑๔ มกราคม ๒๔๖๕
ราชกิจจานุเบกษา, พระราชทานเหรียญจักรมาลา , เล่ม ๓๕ ตอนที่ ๐ ง หน้า ๒๘๕๔, ๑๙ มกราคม ๒๔๖๑
ราชกิจจานุเบกษา, ข่าวในพระราชสำนัก วันพฤหัสบดีที่ ๑ มกราคม พุทธศักราช ๒๔๖๒ , เล่ม ๓๖ ตอนที่ ๐ ง หน้า ๓๐๖๗, ๑๑ มกราคม ๒๔๖๒
ราชกิจจานุเบกษา, พระราชทานเหรียญรัตนาภรณ์ฝ่ายหน้า , เล่ม ๔๓ ตอนที่ ๐ ง หน้า ๓๑๒๗, ๒๖ พฤศจิกายน ๒๔๖๙

 พ.ศ. 2452 – เข็มพระชนมายุสมมงคล ชั้นที่ 3 (เงิน)ราชกิจจานุเบกษา, พระราชทานเข็มพระชนมายุสมมงคล , เล่ม ๒๖ ตอนที่ ๐ ง หน้า ๒๖๓๗, ๖ มีนาคม ๑๒๘
 พ.ศ. 2456 – เข็มพระบรมรูปประดับเพ็ชร์ของสมเด็จพระพันปีหลวง
 พ.ศ. 2456 – เข็มพระบรมนามาภิไธยย่อ ส.ผ. (ประดับเพ็ชร์)
 พ.ศ. 2457 – เข็มข้าหลวงเดิมราชกิจจานุเบกษา, พระราชทานเข็มข้าหลวงเดิม, เล่ม ๓๑ ตอนที่ ๐ ง หน้า ๑๘๗๑, ๑๔ พฤศจิกายน ๒๔๕๗
 พ.ศ. 2463 – เข็มพระบรมนามาภิไธยย่อ ว.ป.ร. (ประดับเพ็ชร์)
# อำเภอขามทะเลสอ
ขามทะเลสอ เป็นอำเภอหนึ่งของจังหวัดนครราชสีมา

ประวัติศาสตร์
จากคำบอกเล่าต่อกันมานานว่า มีหมู่บ้านอยู่หมู่บ้านหนึ่ง  ปัจจุบันห่างจากที่ว่าการอำเภอขามทะเลสอ ออกไปทางทิศตะวันออก ประมาณ 5 กิโลเมตร ชื่อว่า "บ้านขามทะเลสอ" หมู่บ้านดังกล่าวนี้ตั้งอยู่ริมฝั่งบึงแห่งหนึ่ง อยู่ทางทิศตะวันออกของหมู่บ้าน ซึ่งบึงแห่งนี้ในฤดูแล้งน้ำจะแห้งขอด และเมื่อน้ำในบึงแห้งสนิทดินในบึงจะเป็นสีขาว มีลักษณะคล้ายดินสอพลอง จนชาวบ้านเรียกติดปากว่า "ดินสอ" หรือ "สอ" เมื่อน้ำในบึงแห้งลงไปถึงบริเวณไหน ดินบริเวณนั้นจะกลายเป็นสีขาวถึงที่นั้นจนเมื่อน้ำแห้งหมดบึง ก็จะแลเห็นสีขาวทั่วทั้งบึง  มองดูกว้างไกลคล้ายทะเล ชาวบ้านจึงเรียกบึงนี้ว่า  "บึงทะเลสอ" และต่อมาได้มีผู้เอาชื่อบ้านกับชื่อบึงมารวมกัน แล้วเรียกชื่อหมู่บ้านนี้ว่า "บ้านขามทะเลสอ" ตราบจนทุกวันนี้ 

เดิมนั้นหมู่บ้านขามทะเลสอ อยู่ในเขตการปกครองของอำเภอโนนไทยเมื่อมีประชาชนมาอยู่รวมกันมากขึ้น  ก็ได้ยกฐานะเป็นตำบลขามทะเลสอ 

  พ.ศ. 2466 ก็ได้ย้ายเขตการปกครองไปขึ้นอยู่กับอำเภอสูงเนินขามสอ
  วันที่  16   กุมภาพันธ์   2502   แยกพื้นที่ตำบลขามทะเลสอ   และตำบลโป่งแดง  อำเภอสูงเนิน   มาตั้งเป็น กิ่งอำเภอขามทะเลสอ  ขึ้นกับอำเภอสูงเนิน 
  วันที่  16   มีนาคม   2503   โอนพื้นที่ตำบลหนองสรวง  อำเภอโนนไทย   มาขึ้นกับ  กิ่งอำเภอขามทะเลสอ   และ  โอนหมู่  2  และ  หมู่  7  (ในขณะนั้น)  ของตำบลด่านใน   อำเภอด่านขุนทด   มาขึ้นกับกิ่งอำเภอขามทะเลสอ  
  วันที่  17   พฤศจิกายน  2503  กำหนดเขตตำบลหนองสรวง   โดยให้หมู่บ้านที่โอนมาจากตำบลด่านใน  อำเภอด่านขุนทด (หมู่  2  และ  หมู่  7)   ตั้งเป็น  หมู่  5  และ  หมู่  6  ของตำบลหนองสรวง    
  วันที่  22   มีนาคม   2506   จัดตั้งสุขาภิบาลขามทะเลสอ  ในท้องที่บางส่วนของตำบลขามทะเลสอ     
  วันที่  19   พฤษภาคม   2508   โอนพื้นที่ตำบลพันดุง   อำเภอโนนไทย   ไปขึ้นกับ  กิ่งอำเภอขามทะเลสอ   
  วันที่  28  กรกฎาคม  2508    ยกฐานะเป็น    อำเภอขามทะเลสอ   
  วันที่  7   ธันวาคม   2509    โอนพื้นที่หมู่  6  (ในขณะนั้น) ของตำบลค้างพลู    อำเภอโนนไทย   มาขึ้นกับตำบลหนองสรวง   
  วันที่ 15  กันยายน  2514  โอนพื้นที่หมู่ 4 (ในตอนนั้น) จากตำบลค้างพลู  อำเภอโนนไทย  มาขึ้นกับตำบลหนองสรวง   
 วันที่  1  กรกฎาคม  2525   ตั้งตำบลบึงอ้อ  แยกจากตำบลหนองสรวง  และ  ตำบลพันดุง    
 วันที่  25   พฤษภาคม   2542    ยกฐานะจากสุขาภิบาลขามทะเลสอ   เป็น   เทศบาลตำบลขามทะเลสอ

 ที่ตั้งและอาณาเขต 
อำเภอขามทะเลสอตั้งอยู่ตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอด่านขุนทดและอำเภอโนนไทย
 ทิศตะวันออก ติดต่อกับอำเภอเมืองนครราชสีมา
 ทิศใต้ ติดต่อกับอำเภอเมืองนครราชสีมาและอำเภอสูงเนิน
 ทิศตะวันตก ติดต่อกับอำเภอสูงเนิน

 การแบ่งเขตการปกครอง 
 การปกครองส่วนภูมิภาค 
อำเภอขามทะเลสอแบ่งพื้นที่การปกครองออกเป็น 5 ตำบล 46 หมู่บ้าน
1.ขามทะเลสอ(Kham Thale So)9 หมู่บ้าน2.โป่งแดง(Pong Daeng)8 หมู่บ้าน3.พันดุง(Phan Dung)11 หมู่บ้าน4.หนองสรวง(Nong Suang)9 หมู่บ้าน5.บึงอ้อ(Bueng O)9 หมู่บ้าน

 การปกครองส่วนท้องถิ่น 
ท้องที่อำเภอขามทะเลสอประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลขามทะเลสอ ครอบคลุมพื้นที่บางส่วนของตำบลขามทะเลสอ
 เทศบาลตำบลพันดุง ครอบคลุมพื้นที่ตำบลพันดุงทั้งตำบล
 องค์การบริหารส่วนตำบลขามทะเลสอ ครอบคลุมพื้นที่ตำบลขามทะเลสอ (เฉพาะนอกเขตเทศบาลตำบลขามทะเลสอ)
 องค์การบริหารส่วนตำบลโป่งแดง ครอบคลุมพื้นที่ตำบลโป่งแดงทั้งตำบล
 องค์การบริหารส่วนตำบลหนองสรวง ครอบคลุมพื้นที่ตำบลหนองสรวงทั้งตำบล
 องค์การบริหารส่วนตำบลบึงอ้อ ครอบคลุมพื้นที่ตำบลบึงอ้อทั้งตำบล
# อำเภอวังน้ำเขียว
วังน้ำเขียว เป็นอำเภอหนึ่งของจังหวัดนครราชสีมา รู้จักกันอย่างดีในฐานะเป็นสถานที่ที่มีโอโซนติดอันดับ 1 ใน 7 ของโลกมาสูดโอโซนอันดับเจ็ดที่ วังน้ำเขียว กันเถอะ จากสนุกดอตคอม
จนมีสมญานามว่า "สวิตเซอร์แลนด์แดนอีสาน" 

ประวัติศาสตร์
เมื่อวันที่ 1 เมษายน พ.ศ. 2535 ได้มีการยกพื้นที่ตำบลวังน้ำเขียว ตำบลวังหมี ตำบลอุดมทรัพย์ และตำบลระเริง แยกออกจากอำเภอปักธงชัย มาตั้งเป็นกิ่งอำเภอวังน้ำเขียว และเมื่อวันที่ 15 ธันวาคม พ.ศ. 2535 ตั้งตำบลไทยสามัคคี แยกออกจากตำบลวังน้ำเขียว

เมื่อวันที่ 24 กันยายน พ.ศ. 2536 จัดตั้งสุขาภิบาลศาลเจ้าพ่อ ในพื้นที่บางส่วนของตำบลวังน้ำเขียว และบางส่วนตำบลไทยสามัคคี กระทั่งวันที่ 5 ธันวาคม พ.ศ. 2539 ยกฐานะเป็นอำเภอวังน้ำเขียว

 ที่ตั้งและอาณาเขต 
อำเภอวังน้ำเขียวตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอสูงเนินและอำเภอปักธงชัย
 ทิศตะวันออก ติดต่อกับอำเภอครบุรี
 ทิศใต้ ติดต่อกับอำเภอนาดีและอำเภอประจันตคาม (จังหวัดปราจีนบุรี)
 ทิศตะวันตก ติดต่อกับอำเภอปากช่อง

 การแบ่งเขตการปกครอง 
 การปกครองส่วนภูมิภาค 
อำเภอวังน้ำเขียวแบ่งพื้นที่การปกครองออกเป็น 5 ตำบล 83 หมู่บ้าน
1.วังน้ำเขียว  (Wang Nam Khiao) 19 หมู่บ้าน 2.วังหมี  (Wang Mi) 22 หมู่บ้าน 3.ระเริง  (Raroeng) 14 หมู่บ้าน 4.อุดมทรัพย์   (Udom Sap) 17 หมู่บ้าน 5.ไทยสามัคคี   (Thai Samakkhi) 11 หมู่บ้าน 

 การปกครองส่วนท้องถิ่น 
ท้องที่อำเภอวังน้ำเขียวประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลศาลเจ้าพ่อ ครอบคลุมพื้นที่บางส่วนของตำบลวังน้ำเขียวและตำบลไทยสามัคคี
 องค์การบริหารส่วนตำบลวังน้ำเขียว ครอบคลุมพื้นที่ตำบลวังน้ำเขียว (นอกเขตเทศบาลตำบลศาลเจ้าพ่อ)
 องค์การบริหารส่วนตำบลวังหมี ครอบคลุมพื้นที่ตำบลวังหมีทั้งตำบล
 องค์การบริหารส่วนตำบลระเริง ครอบคลุมพื้นที่ตำบลระเริงทั้งตำบล
 องค์การบริหารส่วนตำบลอุดมทรัพย์ ครอบคลุมพื้นที่ตำบลอุดมทรัพย์ทั้งตำบล
 องค์การบริหารส่วนตำบลไทยสามัคคี ครอบคลุมพื้นที่ตำบลไทยสามัคคี (นอกเขตเทศบาลตำบลศาลเจ้าพ่อ)

 ประชากร 

ชื่อปีที่จัดตั้งพื้นที่(ตร.กม.)จำนวนประชากร(ธันวาคม 2555)ความหนาแน่น(คน/ตร.กม.)จำนวนบ้าน(ธันวาคม 2555)เทศบาลตำบลศาลเจ้าพ่อ25422.3691,940818.91741องค์การบริหารส่วนตำบลวังน้ำเขียว2538202.68,12040.073,900 องค์การบริหารส่วนตำบลวังหมี25382029,32346.153,419 องค์การบริหารส่วนตำบลระเริง2538995,87459.331,994 องค์การบริหารส่วนตำบลอุดมทรัพย์253925711,31444.023,482 องค์การบริหารส่วนตำบลไทยสามัคคี25383156,51825.862,984  ทั้งหมด 1,129.99643,08938.1316,520
# ภาษาอานุส
ภาษาอานุส เป็นภาษาที่ใช้พูดในอิเรียน จายา ประเทศอินโดนีเซีย อยู่ในภาษากลุ่มอ่าวซาร์มี-จาวาปุระ ใน พ.ศ. 2548 มีผู้พูดราว 70 คน ซึ่งเป็นสมาชิกของเผ่าที่อาศัยอยู่ในอ่าวซาร์มี-จายาปุระ ในปาปัวตะวันตก
 อ้างอิง 
 Anus language
 language,Global Recordings NetworkDecember 1 2005

อานุส
# อำเภอโนนแดง
โนนแดง เป็นอำเภอหนึ่งของจังหวัดนครราชสีมา

ประวัติศาสตร์
อำเภอโนนแดง แต่เดิมเมื่อประมาณ ปี พ.ศ. 2480 เป็นหมู่บ้านเล็กๆ ตั้งขึ้นโดยเรียกชื่อตามชื่อของไม้แดง ซึ่งมีอยู่มากในขณะนั้น อยู่ในเขตการปกครองของตำบลโนนตาเถร อำเภอประทาย จังหวัดนครราชสีมา ต่อมาชุมชนโนนแดงได้ขยายใหญ่ขึ้น จึงได้จัดตั้งขึ้นเป็น ตำบลโนนแดง เมื่อปี พ.ศ. 2508 และ เมื่อชุมชนมีความเจริญเติบโต เข้าหลักเกณฑ์ที่จะจัดตั้งเป็นกิ่งอำเภอได้แล้ว จังหวัดนครราชสีมา จึงได้เสนอกระทรวงมหาดไทย เพื่อประกาศจัดตั้งเป็นกิ่งอำเภอโนนแดง เมื่อวันที่ 1 เมษายน พ.ศ. 2532โนนแดง 
 วันที่  1  เมษายน   2532   ได้แยกพื้นที่ตำบลโนนแดง  ตำบลโนนตาเถร   ตำบลสำพะเนียง  และตำบลวังหิน   มาตั้งเป็น กิ่งอำเภอโนนแดง   ขึ้นกับอำเภอประทาย  พร้อมกับโอนสุขาภิบาลโนนแดง  มาขึ้นกับ  กิ่งอำเภอโนนแดง 
 วันที่  1  สิงหาคม   2532   โอนพื้นที่ตำบลดอนยาวใหญ่  จากอำเภอประทาย  มาขึ้นกับ  กิ่งอำเภอโนนแดง    
 วันที่  4  พฤศจิกายน  2536   ยกฐานะเป็น  อำเภอโนนแดง   
 วันที่  25 พฤษภาคม 2542  ยกฐานะจากสุขาภิบาลโนนแดง   เป็นเทศบาลตำบลโนนแดง
 วันที่  31 กรกฎาคม 2552  ยกฐานะจากองค์การบริหารส่วนตำบลวังหิน   เป็นเทศบาลตำบลวังหิน

 ที่ตั้งและอาณาเขต 
อำเภอโนนแดงตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอสีดา
 ทิศตะวันออก ติดต่อกับอำเภอประทายและอำเภอพิมาย
 ทิศใต้ ติดต่อกับอำเภอพิมายและอำเภอคง
 ทิศตะวันตก ติดต่อกับอำเภอคง อำเภอบัวใหญ่ และอำเภอสีดา

 การแบ่งเขตการปกครอง 
 การปกครองส่วนภูมิภาค 
อำเภอโนนแดงแบ่งพื้นที่การปกครองออกเป็น 5 ตำบล 65 หมู่บ้าน ได้แก่

 ลำดับที่  อักษรไทย  อักษรโรมัน  จำนวนหมู่บ้าน  ประชากรทั้งหมด(พ.ศ. 2560)รายงานสถิติจำนวนประชากรและบ้าน พ.ศ. 2560 จังหวัดนครราชสีมา กรมการปกครอง  ประชากรแยกตามส่วนท้องถิ่น(พ.ศ. 2560) 1.  โนนแดง  Non Daeng  17  8,745  4,456  4,289  (ทต. โนนแดง)(อบต. โนนแดง) 2.  โนนตาเถร  Non Ta Then  12  3,917  3,917  (อบต. โนนตาเถร) 3.  สำพะเนียง  Sam Phaniang  12  4,912  4,912  (อบต. สำพะเนียง) 4.  วังหิน  Wang Hin  13  4,548  4,548  (ทต. วังหิน) 5.  ดอนยาวใหญ่  Don Yao Yai  11  3,508  3,508  (อบต. ดอนยาวใหญ่) รวม  65  25,630  9,004 (เทศบาล)16,626 (อบต.)

 การปกครองส่วนท้องถิ่น 
ท้องที่อำเภอโนนแดงประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลโนนแดง ครอบคลุมพื้นที่บางส่วนของตำบลโนนแดง
  เทศบาลตำบลวังหิน ครอบคลุมพื้นที่ตำบลวังหินทั้งตำบล
 องค์การบริหารส่วนตำบลโนนแดง ครอบคลุมพื้นที่ตำบลโนนแดง (เฉพาะนอกเขตเทศบาลตำบลโนนแดง)
 องค์การบริหารส่วนตำบลโนนตาเถร ครอบคลุมพื้นที่ตำบลโนนตาเถรทั้งตำบล
 องค์การบริหารส่วนตำบลสำพะเนียง ครอบคลุมพื้นที่ตำบลสำพะเนียงทั้งตำบล
 องค์การบริหารส่วนตำบลดอนยาวใหญ่ ครอบคลุมพื้นที่ตำบลดอนยาวใหญ่ทั้งตำบล
# วัดเจดีย์หลวง
วัดเจดีย์หลวง สามารถหมายถึง
 วัดเจดีย์หลวง โบราณสถานใน อำเภอเชียงแสน จังหวัดเชียงราย
 วัดเจดีย์หลวง  อำเภอแม่สรวย จังหวัดเชียงราย
 วัดเจดีย์หลวงวรวิหาร วัดสำคัญใน อำเภอเมืองเชียงใหม่ จังหวัดเชียงใหม่
 วัดเจดีย์หลวง อำเภอขนอม จังหวัดนครศรีธรรมราช
# ภาษาเวตาร์
ภาษาเวตาร์ เป็นภาษาที่ใช้พูดบนเกาะเวตาร์ ที่อยู่ทางใต้ของหมู่เกาะโมลุกกะ และเกาะใกล้เคียงคือเกาะลีรัน และอาตัวโร บนเกาะอาตัวโรมีสามสำเนียงคือ ราเฮอซุก (ทางเหนือ) เรอซุก (ทางตะวันออกเฉียงใต้) และราคลูงู (ทางตะวันตกเฉียงใต้) ส่วนสำเนียงดาดูอาเป็นสำเนียงของชาวเวตาร์ที่อพยพเข้าสู่เกาะติมอร์ ได้รับอิทธิพลจากภาษามลายูมาก

วเตาร์
วเตาร์
# ภาษาอูเดเก
ภาษาอูเดเก เป็นภาษากลุ่มตุงกูซิก ใกล้เคียงกับภาษานาไนและมีอิทธิพลต่อภาษานาไนสำเนียงบิกินที่ใช้พูดในเขตบิกินมาก เพราะบริเวณนั้นมีผู้พูดทั้งสองภาษาอยู่ด้วยกัน ภาษาอูเดเคมีคำยืมจากภาษานาไนมาก

 ระบบการเขียน 

ตัวอักษรที่ใช้ในช่วง พ.ศ. 2474-2480 เป็นดังนี้

 A a Ā ā B в Є є D d Ӡ ӡ E e Ē ē Æ æ F f G g H h I i Ī ī J j K k L l M m N n Ņ ņ Ŋ ŋ O o Ō ō Ө ө P p R r S s T t U u Ū ū W w X x Y y Z z ’
# QED (แก้ความกำกวม)
Q.E.D. สามารถหมายถึง
 Q.E.D. คำย่อที่ใช้ลงท้ายบทพิสูจน์ทางคณิตศาสตร์ ย่อมาจาก Quod Erat Demonstrandum
 อย่างนี้ต้องพิสูจน์ Q.E.D. การ์ตูนญี่ปุ่น มีชื่อต้นฉบับว่า Q.E.D. 証明終了
# โรงเรียนสุรพินท์พิทยา
โรงเรียนสุรพินท์พิทยา ตั้งอยู่ใน ตำบลลำดวน อำเภอลำดวน จังหวัดสุรินทร์ ก่อตั้งขึ้นเมื่อปี พ.ศ. 2520 เป็นโรงเรียนสหศึกษา (ชายและหญิง) จัดการศึกษาตั้งแต่ระดับชั้นมัธยมศึกษาปีที่ 1 ถึง ระดับชั้นมัธยมศึกษาปีที่ 6 ปัจจุบันได้รับรางวัลโรงเรียนรางวัลพระราชทาน และโรงเรียนต้นแบบ 1 อำเภอ 1 โรงเรียนในฝัน เป็นโรงเรียนมัธยมศึกษา สังกัดสำนักงานเขตพื้นที่การศึกษาสุรินทร์ เขต 1 กระทรวงศึกษาธิการ ได้รับอนุมัติให้ตั้งเป็นโรงเรียนมัธยมศึกษา เมื่อ พ.ศ. 2520 

ชาวลำดวนได้ร่วมใจกันสร้างอาคารเรียนชั่วคราวจำนวน 1 หลัง 5 ห้องเรียน และได้เปิดทำการสอนเมื่อวันที่ 2 มิถุนายน พ.ศ. 2520 การก่อสร้างอาคารเรียนชั่วคราวของโรงเรียนในครั้งแรกนั้น ได้วางศิลาฤกษ์วันที่ 6 เมษายน พ.ศ. 2520 จึงถือเอาวันที่ 6 เมษายน เป็นวันคล้ายวันเกิดของโรงเรียนตลอดมา

คณะกรรมการได้ดำเนินการหาทุนเพื่อสร้างอาคารเรียน ได้เงินทั้งสิ้น 43,556 บาท และพี่น้องชาวลำดวนได้เสียสละแรงงาน กำลังกาย กำลังทรัพย์ ตลอดจนได้มีผู้บริจาคที่ดินเพื่อสร้างโรงเรียน ที่ดินที่มีผู้บริจาคมีเนื้อที่ประมาณ 90 ไร่ ได้แบ่งเป็นที่ก่อตั้งโรงเรียนจำนวน 40 ไร่เศษ ที่เหลือเป็นที่ตั้งที่ว่าการอำเภอลำดวน

ปัจจุบันโรงเรียนสุรพินท์พิทยามีผู้บริหารโรงเรียน คือ นายวสันต์ ปัญญาธานี เป็นผู้อำนวยการโรงเรียน
# ประธานาธิบดีจีน
ประธานาธิบดีจีน  สามารถหมายถึง
 ประธานาธิบดีสาธารณรัฐจีน
 ประธานาธิบดีสาธารณรัฐประชาชนจีน
# ธิติยา พฤกษ์สถาพร
ธิติยา พฤกษ์สถาพร   (24 ธันวาคม พ.ศ. 2525 -) นักกอล์ฟอาชีพหญิงชาวไทย 

 ประวัติ 
ธิติยาเริ่มเล่นกอล์ฟจากการสนับสนุนของบิดาตั้งแต่เด็ก ได้เป็นตัวแทนทีมชาติไทยตั้งแต่อายุ 16 ปี  เคยได้ 2 เหรียญเงินจากซีเกมส์ 2001 ครั้งที่ 21 ที่ประเทศมาเลเซีย จบปริญญาตรีจากจุฬาลงกรณ์มหาวิทยาลัย และเริ่มแข่งอาชีพในต่างประเทศ จนได้เทิร์นโปร และเล่นอาชีพในเลดีส์ ยูโรเปียน ทัวร์ ตั้งแต่ พ.ศ. 2549

ปัจจุบัน ธิติยา พฤกษ์สถาพร มีบิดา ทำหน้าที่เป็นโคช และเป็นแคดดี้ประจำตัว
# สมาพันธ์นักประดิษฐ์นานาชาติ
สมาพันธ์นักประดิษฐ์นานาชาติ (The international Federation of Inventor’s Associations) หรือ ไอเอฟไอเอ (IFIA) มีสำนักงานอยู่ที่กรุงบูดาเปสต์ ประเทศฮังการี
# พลังงานความร้อน
พลังงานความร้อน หรือ พลังงานอุณหภาพ  เป็นรูปแบบหนึ่งของพลังงาน มนุษย์เราได้พลังงานความร้อนมาจากหลายแห่งด้วยกัน เช่น จากดวงอาทิตย์ พลังงานในของเหลวร้อนใต้พื้นพิภพ การเผาไหม้ของเชื้อเพลิง พลังงานไฟฟ้า พลังงานนิวเคลียร์ พลังงานน้ำในหม้อต้มน้ำ พลังงานเปลวไฟ ฯลฯ ผลของความร้อนทำให้สารเกิดการเปลี่ยนแปลง เช่น อุณหภูมิสูงขึ้น หรือมีการเปลี่ยนสถานะไป และนอกจากนี้แล้ว พลังงานความร้อนยังสามารถทำให้เกิดการเปลี่ยนแปลงทางเคมีได้อีกด้วยBailyn, M. (1994). A Survey of Thermodynamics, American Institute of Physics Press, New York, , p. 82.Born, M. (1949). Natural Philosophy of Cause and Chance, Oxford University Press, London, p. 31.

พลังงานความร้อนสามารถแปลงเป็นพลังงานอื่นๆได้โดยใช้เครื่องมือเหล่านี้
Steam engine แปลงพลังงานความร้อนเป็น พลังงานกล โดยอาศัยความร้อนต้มนำให้เดือด แล้วนำแรงดันของไอนำผลักลูกสูบให้เคลื่อนที่ทำให้เกิดพลังงานศักย์และพลังงานจลน์ไปปั่นเพลาให้หมุนจึงเกิดเป็นพลังงานกลและยังไปผลิตกระแสไฟฟ้าได้อีกด้วย

หน่วยที่ใช้วัดปริมาณความร้อน คือ "แคลอรี" โดยใช้เครื่องมือที่เรียกว่า "แคลอรีมิเตอร์"
# อำเภอเมยวดี
เมยวดี [เมย-วะ-ดี] เป็นอำเภอหนึ่งของจังหวัดร้อยเอ็ด

 ที่ตั้งและอาณาเขต 

อำเภอเมยวดีตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอกุฉินารายณ์ (จังหวัดกาฬสินธุ์)
 ทิศตะวันออก ติดต่อกับอำเภอหนองพอก
 ทิศใต้ ติดต่อกับอำเภอหนองพอกและอำเภอโพนทอง
 ทิศตะวันตก ติดต่อกับอำเภอโพนทอง

 ประวัติ 
อำเภอเมยวดี ตั้งอยู่บ้านใหม่สถานี หมู่ที่ 6 ตำบลเมยวดี เดิมเป็นทุ่งนาป่าละเมาะ นายบุญตา มูลศรีแก้ว ได้จัดซื้อที่นาเหล่านี้ แล้วจัดแบ่งให้ทางราชการเพื่อสร้างเป็นที่ว่าการกิ่งอำเภอ สถานีตำรวจ สถานีอนามัย โรงเรียน วัด และบริเวณที่ตั้งตลาดสด เป็นต้น

นายบุญตา มูลศรีแก้วได้ยื่นร้องขอตั้งกิ่งอำเภอเมยวดี โดยแยกจากอำเภอโพนทองเมื่อ พ.ศ. 2506 แต่ได้รับการแต่งตั้งให้เป็นกิ่งอำเภอเมื่อวันที่ 1 เมษายน พ.ศ. 2521 ตามประกาศกระทรวงมหาดไทยเรื่อง “แบ่งท้องที่อำเภอโพนทอง จังหวัดร้อยเอ็ด” ตั้งเป็น กิ่งอำเภอเมยวดี ลงวันที่ 7 มีนาคม พ.ศ. 2521 ลงนามโดย พลเอกเปรม ติณสูลานนท์ รัฐมนตรีว่าการกระทรวงมหาดไทย มีเขตการปกครอง 2 ตำบล คือ ตำบลชุมพรและตำบลเมยวดี  เมื่อได้รับอนุญาตแล้ว สถานที่ราชการยังไม่มี นายบุญพ่วง ถนัดค้า ให้บ้านส่วนตัวเป็นสถานที่ทำงานของกิ่งอำเภอ และส่วนราชการต่าง ๆ 

ปี พ.ศ. 2523 ได้รับงบประมาณก่อสร้างอาคารที่ว่าการกิ่งอำเภอ ได้อาคารเป็นแบบอำเภอข้าราชการได้ขึ้นทำงานที่อาคารหลังใหม่เมื่อปี พ.ศ. 2524 ต่อมาเมื่อวันที่ 4 พฤศจิกายน พ.ศ. 2536 ทางราชการได้มีพระราชกฤษฎีกายกฐานะกิ่งอำเภอเป็นอำเภอเมยวดี

 การแบ่งเขตการปกครอง 
 การปกครองส่วนภูมิภาค 
อำเภอเมยวดีแบ่งเขตการปกครองย่อยออกเป็น 4 ตำบล 43 หมู่บ้าน ได้แก่

thumb|right|350px|ตำบลของอำเภอเมยวดี

ลำดับอักษรไทยอักษรโรมันหมู่บ้านประชากร  1เมยวดีMoei Wadi115,7342ชุมพรChumphon148,1303บุ่งเลิศBung Loet94,9324ชมสะอาดChom Sa-at94,339รวม4323,135

 การปกครองส่วนท้องถิ่น 
ท้องที่อำเภอเมยวดีประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลชุมพร  ครอบคลุมพื้นที่ตำบลชุมพรทั้งตำบล
 เทศบาลตำบลเมยวดี ครอบคลุมพื้นที่ตำบลเมยวดีทั้งตำบล
 เทศบาลตำบลบุ่งเลิศ ครอบคลุมพื้นที่ตำบลบุ่งเลิศทั้งตำบล
 เทศบาลตำบลชมสะอาด ครอบคลุมพื้นที่ตำบลชมสะอาดทั้งตำบล
# อำเภอโพนทราย
โพนทราย เป็นอำเภอหนึ่งของจังหวัดร้อยเอ็ด 

 ประวัติ 
เดิมเป็นเขตการปกครองของตำบลสามขาและตำบลโพนทรายซึ่งขึ้นอยู่กับอำเภอสุวรรณภูมิ แต่เนื่องจากสภาพพื้นที่อยู่ห่างไกลจากอำเภอสุวรรณภูมิ การคมนาคมไม่สะดวก การไปมาหาสู่กันระหว่างอำเภอกับตำบลลำบากและเป็นปัญหามาก เนื่องจากดินส่วนใหญ่เป็นดินทราย ทำให้ประชาชนได้รับความเดือดร้อนในการสัญจรไปมา จึงได้ขอแยกตำบลสามขาตั้งเป็นตำบลศรีสว่าง และแยกพื้นที่ตำบลโพนทรายตั้งเป็นตำบลยางคำเพิ่มขึ้นอีก 

ต่อมาในปี พ.ศ. 2512-2518 กลุ่มผู้นำท้องถิ่น นำโดยกำนันสุนีย์ พวงจันทร์และสภาตำบลโพนทรายเห็นว่าการไปติดต่อราชการที่อำเภอสุวรรณภูมิไม่สะดวกเป็นอย่างมาก จึงได้มีการเคลี่อนไหวเรียกร้องขอยกฐานะเป็นอำเภอเพื่อแก้ไขปัญหาความเดือดร้อนของราษฎร จนกระทั่งใน ปี พ.ศ. 2519 จึงได้มีการประกาศพระราชกฤษฎีกาจัดตั้งเป็น กิ่งอำเภอโพนทราย ต่อมาใน ปี พ.ศ. 2532 ได้มีพระราชกฤษฎีกายกฐานะเป็น อำเภอโพนทราย เมื่อวันที่ 26 พฤษภาคม พ.ศ. 2532 โดยมีนายสุภาพ จันทร์ภิรมย์ เป็นสมาชิกสภาจังหวัด (สจ.) คนแรก จากอำเภอโพนทราย ในปี พ.ศ. 2533

 ที่ตั้งและอาณาเขต 
อำเภอโพนทรายตั้งอยู่ทางทิศตะวันออกเฉียงใต้มีอาณาเขตติดต่อกับอำเภอข้างเคียง ดังนี้
 ทิศเหนือ ติดต่อกับอำเภอสุวรรณภูมิและอำเภอหนองฮี 
 ทิศตะวันออก ติดต่อกับอำเภอศิลาลาดและอำเภอราษีไศล (จังหวัดศรีสะเกษ)
 ทิศใต้ ติดต่อกับอำเภอรัตนบุรี (จังหวัดสุรินทร์)
 ทิศตะวันตก ติดต่อกับอำเภอสุวรรณภูมิ

 การแบ่งเขตการปกครอง 
 การปกครองส่วนภูมิภาค 
อำเภอโพนทรายแบ่งเขตการปกครองย่อยออกเป็น 5 ตำบล 58 หมู่บ้าน ได้แก่

thumb|right|350px|ตำบลของอำเภอโพนทราย

ลำดับอักษรไทยอักษรโรมันหมู่บ้านประชากร  1โพนทรายPhon Sai146,5552สามขาSam Kha84,6533ศรีสว่างSi Sawang157,6304ยางคำYang Kham104,4445ท่าหาดยาวTha Hat Yao104,819รวม5828,101

 การปกครองส่วนท้องถิ่น 
ท้องที่อำเภอโพนทรายประกอบด้วยองค์กรปกครองส่วนท้องถิ่น 5 แห่ง ได้แก่
 เทศบาลตำบลโพนทราย ครอบคลุมพื้นที่บางส่วนของตำบลโพนทราย
 เทศบาลตำบลสามขา ครอบคลุมพื้นที่ตำบลสามขาทั้งตำบล
 องค์การบริหารส่วนตำบลศรีสว่าง ครอบคลุมพื้นที่ตำบลศรีสว่างทั้งตำบล
 องค์การบริหารส่วนตำบลยางคำ ครอบคลุมพื้นที่ตำบลยางคำทั้งตำบลและตำบลโพนทราย (นอกเขตเทศบาลตำบลโพนทราย) 
 องค์การบริหารส่วนตำบลท่าหาดยาว ครอบคลุมพื้นที่ตำบลท่าหาดยาวทั้งตำบล

 สถานที่ท่องเที่ยว 
thumb|พระพุทธวารีรักษ์ วัดวารีกุฎาราม บ้านโพนทราย

 กู่คันธนาม  วัดกู่คันธนาม
 หาดยาว แม่น้ำมูล ตำบลท่าหาดยาว
 โบสถ์พันล้าน วัดป่าศรีโพนทราย

 ชาวอำเภอโพนทรายที่มีชื่อเสียง 
 ภูวศิษฐ์ อนันต์พรศิริ (โจอี้) นักร้อง เจ้าชายแห่งวงการเสียงสูง รองชนะเลิศอันดับที่ 2 เดอะวอยซ์ไทยแลนด์ ฤดูกาลที่ 7
# สราญรมย์
สราญรมย์ อาจหมายถึง
 วังสราญรมย์
 สวนสราญรมย์
 สำนักสราญรมย์